Traficanți de droguri, prinși în flagrant în Cluj-Napoca. Vindeau sute de grame de cristale. FOTO/VIDEO
Patru traficanți de droguri au fost prinși în flagrant în Cluj-Napoca, în timp ce vindeau sute de grame de cristale.
Traficanți de droguri, prinși în flagrant la Cluj-Napoca. Sursă foto: DIICOT
Procurorii DIICOT au reținut patru inculpați, cercetați pentru deținerea și comercializarea de cristale. Măsurile au fost luate după ce, aceștia au fost prinși succesiv în flagrant, în municipiul Cluj-Napoca, în timp ce efectuau operațiuni cu aceste substanțe psihoactive.
"În prima cauză penală , din actele de urmărire penală a reieșit că, în seara de 25.03.2024, trei inculpați au procurat, deținut, manipulat și comercializat, cantitatea de 600 grame substanță psihoactivă (2-CMC) pentru suma de 21.000 lei. De asemenea, asupra unuia dintre aceștia au fost găsite alte 600 de grame substanță psihoactivă (2-CMC), destinată comercializării.
Cu privire la un alt inculpat, cercetat în cea de a doua cauză penală, s-a reținut că la data de 26.03.2024, a fost prins în flagrant imediat după ce a vândut cantitatea brută de 1,5 kilograme de substanță cristalină cu efect psihoactiv (2-CMC) cu suma de 21.000 de lei", se arată în comunicatul DIICOT.
Tribunalul Bihor a dispus arestarea preventivă a celor patru inculpați pentru o perioadă de 30 de zile.
"Activitățile de urmărire penală au fost realizate împreună cu polițiști din cadrul Brigăzii de Combatere a Criminalității Organizate Oradea.Acțiunea a beneficiat de sprijinul polițiștilor din cadrul Brigăzii de Combatere a Criminalității Organizate Cluj Napoca", a mai transmis DIICOT.
Citiți monitorulcj.ro și pe Google News
CITEȘTE ȘI: